text: Vidner søges til bortførelse
  21 maj 2010 kl. 07.18
  En 17-årig dreng i Esbjerg er to gange blevet udsat for vold trusler og bortførelse, ifølge en anmeldelse til politiet.
  Syd- og Sønderjyllands Politi efterlyser nu vidner i sagen.
  Drengen har fortalt, at han i weekenden 8. og 9. maj er blevet passet op af en flok unge udlændinge i to biler. Den ene gang lørdag nat omkring midnat i området omkring Karl Andersensvej i Esbjerg. Den anden gang søndag eftermiddag på hjørnet af Sædding Strandvej og Hjerting Strandvej.
  Lørdag blev han udsat for trusler.
  Om søndagen blev han trukket ind i en sorte bil og kørt ud til en p-plads ved Hjerting Strand, derefter tilbage på Strandvejen, hvor han blev smidt ud af bilen.
  Den 17-årige beskriver bilerne sådan:
  Marineblå BMW, hvor de første bogstaver i registreringsnummeret er ZX.
  Sort Toyota Carina med sorte fælge, hækspoiler og med blåt neonlys under bunden.
  I bilerne befandt der sig fire-fem muskuløse udlændinge i alderen 17-20 år.
  Politiet vil gerne i kontakt med mennesker, der mener at have set noget i forbindelse med sagen eller som kender til de beskrevne biler.
   
  Henvendelse på telefon 1-1-4
  